
ДО

ОБЩИНСКИ СЪВЕТ

БУРГАС

Д О К Л А Д Н А  З А П И С К А

ОТ 

ДИМИТЪР НИКОЛОВ – КМЕТ НА ОБЩИНА БУРГАС 

ОТНОСНО:  Даване съгласие за издаване на запис на заповед в полза на Държавен фонд „Земеделие“ – Разплащателна агенция  като обезпечение, гарантиращо пълният размер на авансово плащане по проект № BG14MFPR001-3.002-0002, с наименование „Изпълнение на стратегия за Водено от общностите местно развитие на МИРГ Бургас-Камено“ по ПМДРА.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Моля, на основание чл. 73, ал. 6 от Правилника за организацията и дейността на Общински съвет и взаимодействието му с общинската администрация на Община Бургас, на насроченото за 24.02.2026 г. заседание на Общински съвет, да бъде разгледана настоящата докладна записка. Мотивите за това са свързани с възможността за подготовка на искане за авансово плащане за изпълнение на проект: Проект № BG14MFPR001-3.002-0002, с наименование „Изпълнение на стратегия за Водено от общностите местно развитие на МИРГ Бургас-Камено“ по ПМДРА и осигуряване на необходимите средства за изпълнение на дейностите по проекта за 2026 г.
Съгласно условията на договора, авансово плащане е допустимо всяка година след одобрение на планираните дейности и разходи за съответната година. Същото се извършва ежегодно в размер до 50 на сто от стойността на годишния бюджет, който за 2026 г. е 147 124,13 евро. /сто четиредест и седем хиляди и сто двадесет и четири евро и тринадесет евро цента/.
Предвид изложеното и условията на договора за безвъзмездна финансова помощ № МДР-ИП-01-18/16. 02. 2026 г. е необходимо Община Бургас да осигури издаването в полза на Държавен фонд „Земеделие“ – Разплащателна агенция- запис на заповед,  която да гарантира авансовото плащане в размер на 80 918, 27 евро /осемдесет хиляди деветстотин и осемнадесет евро и двадесет и седем евро цента/, представляващи 110% от стойността на заявеното авансово плащане. Необходимо да бъде приложено и Решение на Общинския съвет за упълномощаване на Кмета на Общината за издаването на посочената запис на заповед.
С оглед необходимостта от обезпечаване на проекта с финансови средства, предлагам Общинският съвет да даде съгласие за издаване на запис на заповед без протест и без разноски, в полза на Държавен фонд „Земеделие“ – Разплащателна агенция, платим на предявяване, който обезпечава пълният размер на авансовото плащане по проект: Проект № BG14MFPR001-3.002-0002, с наименование „Изпълнение на стратегия за Водено от общностите местно развитие на МИРГ Бургас-Камено“ по ПМДРА в размер на 80 918, 27 евро /осемдесет хиляди деветстотин и осемнадесет евро и двадесет и седем евро цента/, представляващи 110 % (сто и десет процента) от стойността на заявеното авансово плащане по проекта и да упълномощи Кмета на Община Бургас да подпише същата. 
Предвид изложеното, на основание чл.21, ал.1, т.8, от Закона за местното самоуправление и местната администрация, предлагам, Общински съвет – Бургас да вземе следното 

РЕШЕНИЕ:

1. Дава съгласие Община Бургас да издаде запис на заповед без протест и без разноски, в полза на Държавен фонд „Земеделие“ – Разплащателна агенция, платим на предявяване,  който обезпечава пълния размер на авансовото плащане по проект: Проект № BG14MFPR001-3.002-0002, с наименование „Изпълнение на стратегия за Водено от общностите местно развитие на МИРГ Бургас-Камено“ по ПМДРА в размер на  80 918, 27 евро /осемдесет хиляди деветстотин и осемнадесет евро и двадесет и седем евро цента/ или 110 % (сто и десет процента) от стойността на заявеното авансово плащане по проекта.
2. Упълномощава Кмета на Община Бургас да подпише издадената запис на заповед. 

Приложения:
1. Проект на запис на заповед;

2. Копие на Административен договор за предоставяне на безвъзмездна финансова помощ /Договора/ № МДР-ИП-01-18/16.02.2026 г. и приложение № 9, неизменна част от договора.
С уважение,

ДИМИТЪР НИКОЛОВ
 Кмет на Община Бургас

